ORGANIZACIJE NASTAVE OD 25. SVIBNJA ZA UČENIKE OD 1. DO 4. RAZREDA

Poštovani roditelji/skrbnici,

**Nastavno na posljednje upute Hrvatskog zavoda za javno zdravstvo moguć je povratak učenika 1. – 4. razreda u Školu.**

U nastavku ove obavijesti je poveznica na preporuke HZJZ koju smo 20. 5. zaprimili od MZO, a kojom se uz pridržavanje mjera opreza predviđa povratak učenika od 1. do 4. razreda u školske klupe od 25. 5. 2020.  te poveznica za preporuke iz MZO-a.  **Roditelji trebaju proučiti obavijesti u cjelini.**

**HZJZ -** [**https://www.hzjz.hr/wp-content/uploads/2020/03/Upute\_vrtici\_skole.pdf**](https://www.hzjz.hr/wp-content/uploads/2020/03/Upute_vrtici_skole.pdf)

**MZO -** [**https://mzo.gov.hr/UserDocsImages/dokumenti/Vijesti/2020/Nove%20preporuke%20za%20organizaciju%20nastave%20razredne%20nastave%20od%2025.5..pdf**](https://mzo.gov.hr/UserDocsImages/dokumenti/Vijesti/2020/Nove%20preporuke%20za%20organizaciju%20nastave%20razredne%20nastave%20od%2025.5..pdf)

ORGANIZACIJA NASTAVE

1. Preporučeno je poštivanje fizičke udaljenosti od 1,5 metra, iz čega proizlazi da u prosječnoj učionici može biti od 15 do 20 učenika.
2. Ako je više učenika u razrednom odjelu, ravnatelj organizira rad u većoj prostoriji ili dijeli razredni odjel u dvije grupe i pritom se savjetuje s lokalnim stožerom civilne zaštite.
3. Roditelji ne potpisuju izjave i šalju djecu u školu bez obzira na svoj radni status.
4. Djeca mogu samostalno dolaziti u školu ili organiziranim prijevozom.
5. Moguće je da se učenici i naknadno uključe u već uspostavljene nastavne grupe.
6. U razrednoj nastavi izvode se svi nastavni predmetni, nastava Tjelesne i zdravstvene kulture i dalje se izvodi samo na otvorenom prostoru.
7. Škole su otvorene za sve učenike razredne nastave od ponedjeljka 25. svibnja, ali kako je rečeno – moguće je da se učenici uključe u grupe i naknadno.

**U privitku detaljnije informacije za roditelje/skrbnike u svezi povratka učenika u školu.**

**Svim učenicima i učiteljicama želim uspješan nastavak rada u školi!**

Veselimo se vašem povratku.

Mario Šipek, ravnatelj